เรื่องของเรื่อง มีอยู่ว่า..

รุ่นน้องผมอยู่ราชบุรี โทรมาหากลางดึก ด้วยอาการร้อนรน บอกขอปรึกษาด่วน 

เจ้าตัวเล่าให้ฟังด้วยอาการตกใจแบบนี้ครับ 

เจ้าตัว (รุ่นน้องผม) มี "มอเตอร์ไซด์" 1 คันจอดที่บ้าน 

จากนั้น "น้อง" ของรุ่นน้องผม ยืมรถคันนี้ ขี่ไป
บ้านเพื่อน เพื่อสังสรรค์ตอนช่วงหัวค่ำ 

พอเวลาผ่านพ้นไปถึงตอนเช้า "น้อง" เดินทางกลับมาที่บ้าน มาบอกว่า มีเรื่องใหญ่ เกิดขึ้น... 

เรื่องใหญ่ที่ว่านั่น ก็คือ... 

"รถมอเตอร์ไซด์" ที่ยืมไปถูกตำรวจจับกุม 
"ยาเสพติด 1 ถุง 12 เม็ด" 

น้องผมถามน้องชายตัวเองว่า มันเกิดขึ้นได้ยังไง? 

เจ้าน้องชาย เล่าว่า หลังเค้าขี่มอเตอร์ไซด์ไปจอดบ้านเพื่อน เพื่อไปสังสรรค์ 

ปรากฏมี "เพื่อนรุ่นน้อง"อีกคน (เป็น ผญ.) ยืมรถมอเตอร์ไซด์ขี่ไปที่ที่นึง ซึ่งมันคือการ ขี่ไปเพื่อ "ส่งยา" 

สุดท้ายโดนตำรวจจับ.... 

นึกภาพออกใช่ไหมครับ ว่า "ความซวย" มาเยือน

ตำรวจจับกุมน้องผู้หญิงเสร็จ กลับมาเรียกสอบ "น้องชาย" ของ น้องผม และ แน่นอน คิวต่อไป "น้องผม" 

ในฐานะที่เป็นเจ้าของรถมอเตอร์ไซด์!! 

ว่ามันไปอยู่ได้อย่างไร เป็นต้นทางหรือไม่?? 

ล่าสุด เจ้าตัว (น้องผม) ต้องไปพบตำรวจมา 2-3 ครั้ง เพื่อแสดงความบริสุทธิ์ใจ และ ใช้เงินและเอกสาร บัตร ฯลฯ เพื่อไป เอารถที่ถูกตำรวจ
อายัดไว้ มาใช้ชั่วคราวก่อน รอจนกว่าคดีจะแล้วเสร็จ

อัพเดตล่าสุด ยังดีที่เด็กที่ถูกจับกุม ไม่ได้มีการซัดทอด (น้องของน้องผมไม่ได้เกี่ยวข้อง) ส่วนตำรวจมี "เป้าหมาย" คือ "รายใหญ่" อยู่ในมือ 

แต่มันก็ยังไม่จบเสียทีเดียว...

ระมัดระวังกันนะครับ 

#ยาเสพติด